ছাতকে আটক ৪ নৌ চাঁদাবাজ কারাগারে
সুনামগঞ্জের ছাতকে সুরমা নদীতে নৌযান থেকে চাঁদা আদায়কারী চারজনকে গ্রেফতারের পর করাগারে পাঠানো হয়েছে।







আটক চাঁদাবাজরা হলেন- ছাতকের মন্ডলীভোগ এলাকার নিজাম উদ্দিনের ছেলে আসাদুল্লাহ রায়হান, উপজেলার বউলা গ্রামের আব্দুল আলমের ছেলে জোনাইদ আহম্মদ, নওয়াগাঁওয়ের আনিছুর রহমানের ছেলে তাজুল ইসলাম, সিলেটের কোম্পানীগঞ্জ উপজেলার সামছুদ্দিন মিয়ার ছেলে মোজাহিদুল ইসলাম জয়।




ছাতক থানার ওসি মো.মোস্তফা কামাল বলেন, ছাতকে সুরমা নদীতে চলাচলকারী বালু, পাথর, সিমেন্ট ও বিভিন্ন মালামালবাহী নৌযান আটকে জোরপূর্বক চাঁদা আদায়কালে লে. কমান্ডার ফয়সল আহমদের নেতৃতে সুনামগঞ্জ ক্যাম্পের র‌্যাপিড এ্যাকশন ব্যাটালিয়ন-৯, সিপিসি-৩ এর একটি আভিযানিক দল তাদের গ্রেফতার করে থানায় সোপর্দ করে।
এ সময় তাদের কাছ থেকে চাঁদাবাজিতে ব্যবহৃত একটি নৌকা, আদায়কৃত চাঁদার নগদ ৩৩ হাজার ৮০০ টাকা জব্দ করা হয়।

সুনামগঞ্জের ছাতকে সুরমা নদীতে নৌযান থেকে চাঁদা আদায়কারী চারজনকে গ্রেফতারের পর করাগারে পাঠানো হয়েছে।